  Виталий Пронин Ортчем арня ӵоже ю кизёнзэ эшшо 10 ёрос йылпумъяз на. Табере сыӵеос 16 ёрос луо ни.Чаклам планлэсь тросгес кизизы Алнаш, Вавож но Сьӧлта ёросъёсысь нянь будэтӥсьёс. Туннэ нуналлы республикаын 95 процентэз юос киземын, 2012-тӥ арын та нуналлы 94 процентэз вал.Туж ляб кизён мынэ Дэри ёросын. Туннэ нуналлы отын 76 процентэз гинэ юоссы киземын ай. Бере кылён герӟаськемын отын банкротстволэсь утиськонъя ужрадъёс ортчемен, лымшорын та ужен ӝегало Кизнер, Кияса но Каракулино ёросъёс, нош уйпалан - Красногорск но Кез ёросъёс.Етӥн кизёнъя план быдэстэмын 92 процентлы. Уйпал буртчин тужгес но ӧжыт киземын Юкаменск ёросын - 470 гектар интые 200 гектар гинэ.Кылем арынлэсь лябгес мынэ республикаын картошка мерттон: кезьыт куазь ӧз сёты. Вавожын чакламлэсь 89 процентэз мерттэмын, дэриослэн - 93 процентэз.Удмуртиын озьы ик азьланьтӥське мукет бакча сиёнъёсты мерттон, кукурузаез, одӥг но трос аръем турынъёсты кизён.Иван Аркашев Теги: кизён  